रात को नूडल्स खाने से बिगड़ी थी दोनों बच्चों की तबीयत; मां व एक बच्चे की हालत खराब
2 children died in suspicious condition in Sonipat हरियाणा के सोनीपत में चौंका देने वाला मामला सामने आया है। रात को तबीयत खराब होने पर परिवार के 3 बच्चों को अस्पताल लाया गया, जिनमें से 2 की मौत हो गई। परिवार का कहना है कि बच्चों ने रात को नूडल्स (मैगी) खाए थे,
हरियाणा के सोनीपत में चौंका देने वाली घटना सामने आयी है। रात को तबीयत खराब होने पर परिवार के 3 बच्चों को अस्पताल लाया गया, जिनमें से 2 की मौत हो गई। परिवार का कहना है कि बच्चों ने रात को पहले परांठे और फिर नूडल्स खाए थे। इसके बाद ही वे बीमार हो गए। पुलिस फिलहाल मामले की जांच में लग गई है।
बताया गया है कि सोनीपत से सटे कालूपुर गांव के पास मायापुरी कॉलोनी (वेस्ट रामनगर) में एक व्यक्ति भूपेंद्र अपने परिवार के साथ रहता है। बीती रात इस परिवार पर भारी पड़ी है। भूपेंद्र के 3 बच्चे और उसकी पत्नी पूजा की रात को तबीयत खराब हो गई। बाद में अस्पताल में बहन भाई हेमा (7) व तरूण (5) की मौत हो गई। इनके बड़े भाई प्रवेश (8) को भी अस्पताल में दाखिल कराया गया है। फिलहाल उसकी हालत ठीक है।
परिवार का ये दावा
रात को इन्हें नागरिक अस्पताल में लाया गया था। डॉक्टरों ने गंभीर हालत में पीजीआई रेफर किया था। परिजन उनको एक निजी अस्पताल में ले गए, जहां उनकी मौत हो गई। एक बच्चे की हालत अभी गंभीर है। परिजनों का कहना है कि रात को घर में परांठे बनाए थे। इसके बाद सोने से पहले नूडल्स भी खाया था। इसके बाद ही उनकी तबीयत बिगड़ी है। नूडल्स पड़ोस की एक दुकान से खरीदा था।
पुलिस को पोस्टमॉर्टम रिपोर्ट का इंतजार
सूचना के बाद पुलिस भी हरकत में आ गई है। बच्चों के शवों को पोस्टमॉर्टम के लिए अस्पताल में रखा गया है। सिटी थाना एसएचओ देवेंद्र शर्मा का कहना है कि परिजन बच्चों के नूडल्स खाने की बात कह रहे हैं। पोस्टमॉर्टम रिपोर्ट से ही क्लियर होगा की दोनों बच्चों की मौत कैसे हुई है। पुलिस छानबीन कर रही है।